**דיימון אלברן** (באנגלית: **Damon Albarn**; נולד ב-23 במרץ 1968) הוא מוזיקאי, זמר ומפיק בריטי, זוכה פרס גראמי. במהלך הקריירה שלו היה אלברן שותף למספר הרכבים מצליחים: הוא הקים את להקת הבריטפופ "בלר", שותף בלהקה הווירטואלית "הגורילז" (תחת השם הבדיוני "2D"), ובלהקת סופרגרופ חסרת שם, שהוציאה את האלבום "The Good, the Bad & the Queen".

ביוגרפיה
--------

### תחילת דרכו

אלברן נולד בוייטצ'אפל שבלונדון בשנת 1968, ולאחר מכן עזב עם משפחתו לקולצ'סטר. בבית הספר למד פסנתר, גיטרה, וכינור. בתקופה זו הכיר את גראהם קוקסון, כשהיה בן 12. בהמשך למד דרמה, והצטרף להרכב הסינת'פופ "Two's a Crowd". בגיל 15 הוא זכה בתואר "המלחין הצעיר של השנה" בתחרות אזורית.

### עם בלר

 ערך מורחב – **בלר**  

בזמן שהיה תלמיד, הקים יחד עם חברו קוקסון את הלהקה "The Circus" ("הקרקס"). בהמשך הוסיפו ללהקה את המתופף דייב רוונטרי ואת הבסיסט אלכס ג'יימס, ושינו את שם הלהקה ל־"Seymour". לאחר זמן קצר, שינו שוב את שם הלהקה, הפעם ל־"Blur". אלבומם הראשון, "Leisure"‏ (1991), אשר נטה בסיגנונו למוזיקת שוגייז קיבל ביקורות חיוביות לרוב, אך אלבומיהם הבאים "Modern Life Is Rubbish"‏ (1993), "Parklife"‏ (1994) ו-"The Great Escape"‏ (1995) הביאו להם תהילה ופרסום בבריטניה ובעולם, כשהלהקה הייתה מחלוצות הבריטפופ.

אלבומם החמישי, Blur‏ (1997), הציג שינוי סגנון המוזיקלי נוסף, הפעם ללו-פיי, ואלבומם הבא, 13 (1999), הושפע ממוזיקה אלקטרונית. אלבום זה מציג את הלהקה בפעם האחרונה בהרכבה המקורי, כשלפני הקלטת האלבום הבא והאחרון שלהם, Think Tank‏ (2003), עזב קוקסון את הלהקה.

הלהקה התפרקה בשנת 2003, והתאחדה בהרכבה המלא למספר מצומצם של הופעות בשנת 2009. בשנת 2015 הוציאה הלהקה את האלבום "The Magic Whip", ‏12 שנה אחרי האלבום האחרון.

### עם הגורילז

 ערך מורחב – **גורילז**  

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
בשנת 1998 הקים אלברן יחד עם האנימטור ג'יימי האוולט את הגורילז, להקת רוק אלטרנטיבי / היפ-הופ בדיונית. הלהקה היא למעשה שיתוף פעולה עם מספר מוזיקאים, כשאלברן הוא המוזיקאי היחידי הקבוע בלהקה. בין היתר, מתארחים בלהקה גם שלושת חברי Deltron 3030, שאלברן השתתף באלבום הבכורה שלהם.

הגורילז הוציאו חמישה אלבומים: אלבום הבכורה הנושא את שמם, יצא בשנת 2001. האלבום היה מועמד לפרס מרקיורי, אך המועמדות הוסרה לבקשת הלהקה. אלבומם השני "Demon Days", יצא בשנת 2005. האלבום היה מועמד לחמישה פרסי מרקיורי, מתוכם זכה בתואר שיתוף הפעולה הטוב ביותר בפופ. אלבומם השלישי "Plastic Beach" והרביעי "The Fall", יצאו ב-2010. אלבום החמישי, "Humanz", יצא ב-2017.

### פרויקט "הטוב, הרע והמלכה"

ב־2005 התחיל לעבוד עם המפיק דיינג'ר מאוס על אלבום סולו, אך בהמשך הפך הפרויקט להרכב סופרגרופ, עם צירופם של בסיסט הקלאש לשעבר פול סימונון, הגיטריסט והקלידן של הוורב סיימון טונג, והמתופף טוני אלן. ההרכב הוציא את האלבום "The Good, the Bad and the Queen", אלבום קונספט על חיי לונדון, בשנת 2007.

### קריירת סולו וכמפיק

בשנת 2002 הוציא את אלבום המוזיקה האפריקאית "Mali Music" כפרויקט סולו. האלבום הוקלט במאלי, במהלך שהותו במדינה בשנת 2000 במסגרת פרויקט אוקספם. באותה שנה, כשהיה בניגריה, הקליט עם המתופף טוני אלן, לימים שותפו באלבום "The Good, the Bad & the Queen". בשנת 2003 הוציא את אלבום האוסף "Democrazy", אלבום שכולו הקלטות דמו שהקליט בבתי מלון בארצות הברית במהלך סיבוב ההופעות של בלר לקידום האלבום "Think Tank".

מבין שיתופי הפעולה שלו ניתן למנות את האמנים דלטרון 3030, מאסיב אטאק ואחרים.

במרץ 2010, הדמות הווירטואלית מורדוק ניקלס מהגורילז הודיעה כי אלברן התחיל לעבוד על אלבום סולו, תחת השם Prince Barry‏.

אלברן הוזכר כאחד מהמועמדים הסופיים לבימוי טקס הפתיחה באולימפיאדת לונדון 2012.

באפריל 2014 הוציא אלברן את אלבום הסולו הראשון שלו, "Everyday Robots".

חיים אישיים
-----------

בשנים 1990–1998 היה אלברן בזוגיות עם סולנית להקת "אלסטיקה", ג'סטין פרישמן. כיום הוא מתגורר עם בת זוגו האמנית הבריטית סוזי ווינסטנלי, ובשנת 1999 נולדה בתם המשותפת מיסי, אשר נקראה על שם מיסי אליוט.

קישורים חיצוניים
----------------

ויקישיתוף מדיה וקבצים בנושא **דיימון אלברן** בוויקישיתוף
* 

* אתר האינטרנט הרשמי של דיימון אלברן (באנגלית)
* דיימון אלברן, ברשת החברתית פייסבוק

* דיימון אלברן, ברשת החברתית אקס (טוויטר)

* דיימון אלברן, ברשת החברתית אינסטגרם

* דיימון אלברן, סרטונים בערוץ היוטיוב

* דיימון אלברן, במסד הנתונים הקולנועיים IMDb (באנגלית)

* דיימון אלברן, באתר AllMovie (באנגלית)

* דיימון אלברן, באתר אייטונס (באנגלית)

* דיימון אלברן, באתר ספוטיפיי

* דיימון אלברן, באתר סאונדקלאוד (באנגלית)

* דיימון אלברן, באתר Last.fm (באנגלית)

* דיימון אלברן, באתר AllMusic (באנגלית)

* דיימון אלברן, באתר MusicBrainz (באנגלית)

* דיימון אלברן, באתר דיזר

* דיימון אלברן, באתר Discogs (באנגלית)

* דיימון אלברן, באתר Songkick (באנגלית)

* דיימון אלברן, באתר Genius

* דיימון אלברן, באתר SecondHandSongs

* דיימון אלברן, באתר בילבורד (באנגלית)

* דיימון אלברן, באתר טיידל (באנגלית)
* רז ישראלי, קינג קונג: מה סוד ההצלחה של דיימון אלברן?, באתר nrg‏, 8 בנובמבר 2011
* בן אליעד, קול הקמפוס, האזינו לסט אישי של סולן הגורילז ו-בלר דיימון אלברן, באתר הארץ, 3 באפריל 2014
* גל אוחובסקי, ‏דיימון אלברן עם האלבום הכי יפה שיצא השנה בעולם, באתר ‏מאקו‏, 29 באפריל 2014
* אתר למנויים בלבד דייב איצקוף, הניו יורק טיימס, מי אתה, דיימון אלברן?, באתר הארץ, 2 במאי 2014
* דיימון אלברן, באתר אנציקלופדיה בריטניקה (באנגלית)

הערות שוליים
------------

1. ↑  הביוגרפיה של דיימון אלברן באתר All Music Guide
2. ↑  בלר מתאחדים, מאת אלכס פולונסקי, באתר נענע 10
3. ↑  גורילז מוותרים על המועמדות למרקיורי, באתר ה־BBC
4. ↑  המועמדים לפרס המרקיורי שנת 2005
5. ↑  רשימת הזוכים בפרס המרקיורי, 2005
6. ↑  Damon Albarn is going solo as Prince Barry, באתר NME
7. ↑  דיימון אלברן מועמד לבימוי טקס פתיחת האולימפיאדה, באתר NME
8. ↑  האזינו לאלבום החדש של דיימון אלברן, באתר הארץ, 30 באפריל 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011827765305171
* BNE: XX1502205
* BnF: cb14025704n (data)
* GND: 135275245
* ISNI: 0000 0001 0875 4251
* LCCN: n97085620
* MusicBrainz: 7d7a5fdd-0d04-4c36-8bee-906feeae239c
* NKC: xx0042289
* NLP: a0000002821158
* SUDOC: 168995603
* VIAF: 17421456
* WorldCat: lccn-n97085620

 |